bavarian-nlp/barwiki-20250901 huggingface dataset:
Gelbersdorf (Gammelsdorf)

Gelbersdorf is a Weiler in da Gmoa Gammelsdorf im neadlichn Landkroas Freising (Bayern). Ea hod im Joar 2012 46 Eihwohna ghod. Da Katholische Männafiasoagevaein ("KMFV") betreibt a Weakstott im Ort.
Gschicht.
Gelbersdorf woa bis 1. Jenna 1971 Tei vo da Gmoa Reichersdorf und is mid Reichersdorf noch Gammelsdorf eihgmoant worn.
Kiach.
De katholische Filioikiach St. Georg is a spodgotischa Soijbau mid stoak eihzongna Polygonalchoa und Choawinkltuam aus da 2. Hejft vom 15. Joarhundad. 
Berihmt is de Kiach fia iahn 1482 gschoffna Hochoitoa, dea 2015 restauriat worn is. Diesa Oitoa mid sei zoihreichn Reliefs, Gmäjdn und Skujptuan ist friaha woahscheinli in Landsad gstondn und is noch Gelbersdorf vabrocht worn.
Kanton Épinal-Est

Da Kanton Épinal-Est woa bis 2015 a franzesischa Kanton im Arrondissement Épinal, im Département Vosges und in da Region Lothringen; sei Haptort woa Épinal. Letzta Vatreta im Generoirod vom Département woa vo 1998 bis 2015 François-Xavier Huguenot (PS). 
Log.
Da Kanton is im Zentrum vom Départements Vosges gleng. 
Gmoana.
Da Kanton hod aus zehn Gmoana bstondn und'm estlichn Tei vo Épinal (ogem san do Gsomtfläch und Gsomteihwohnazoih vo da Stod; im Kanton hom 18.487 Eihwohna vo da Stod Épinal) gwohnt:
Vanaheimr

Vanaheimr, altnordisch für „Wohnort der Wanen“, eingedeutscht auch Wanenheim, ist in der nordischen Mythologie der Ort, an dem der Gott Njörd aufwuchs. Im mythischen Weltbild Snorri Sturlusons (insbesondere in seiner "Prosa-Edda") steht Wanenheim hingegen für den Wohnort der Wanen oder die Welt der Wanen. Dieses Verständnis als göttlicher Gegenwelt zu Asgard geht aber wahrscheinlich nicht auf eine mythische Überlieferung zurück, sondern auf eine Deutung Snorri Sturlusons.
Statistiska centralbyrån

Statistiska centralbyrån (SCB), as statistische Zentroiomt vo Schwedn, is da Nam vo da schwedischn Beheade, de fia de offizieje schwedische Statistik und olle iwrige stootliche Statistik vaontwoatli is. Voalaifa vom Omt gibt's seit 1749.
Im Joar 2010 hod's Omt um 1385 Bschäftigte ghod. De Biros bfindn se in Stockholm (uma 545 Bschäftigte, ) und Örebro (uma 695 Bschäftigte, ).
Avezzano

Avezzano is a italienische Gmoa mid Eihwohna (Stond: ) in da Provinz L’Aquila in de Abruzzen. Se is da Haptort vo da Landschoft Marsica. Om 13. Jenna 1915 is Avezzano duach a schweas Eadbebm vöjig zastead worn. Dobei san iwa 32.000 Menschn um's Lem kemma.
Geografie.
De Nochboagmoana san: Capistrello, Celano, Luco dei Marsi, Massa d’Albe, Ovindoli, Scurcola Marsicana und Trasacco. Zu da Stod ghean de Ortsteile (Frakziona): Antrosano, Borgo Incile, Castelnuovo, Cese, Nucleo di Pietraquaria, Paterno, San Giuseppe di Caruscino, San Pelino, Strada 10 e 40 del Fucino und Borgo Via Nuova.
Vakeah.
Avezzano liegd on da Autoboh A25 vo Rom noch Pescara und on da Eisnbohstreckn Rom–Pescara.
Aielli

Aielli is a Gmoa mid Eihwohna (Stond: ) in da Provinz L’Aquila in de Abruzzen. Se liegt 120 km estli vo Rom und 61 km sidestli vo L’Aquila.
Geografie.
Aielli liegt neadli vom Fuciner Beckn in da Londschoft Marsica om Rond vom Monte Sirente. As Gmoagebiet ghead zum Regionoipark Sirente-Velino. Zum Gmoagebiet ghead da Ortstei Aielli Stazione entlong vo da Eisnboh in da Ebene. Weitane Ortsteile san: Borgo Sardellino und Borgo Vicenna.
Aielli is Mitglied vo da Comunità Montana Valle del Giovenco.
De Nochboaorte san: Celano, Cerchio, Collarmele, Ovindoli und San Benedetto dei Marsi.
Verkehr.
Aielli liegt in da Näh vo da Autoboh A25 "Strada dei Parchi", uma 20 min. vo da Ausfoaht Celano entfeant.
Aielli hod oan Bohhof on da Bohstreckn Avezzano – Sulmona.
Gschicht.
Aielli is 1280 easchtmois ois "Agellum" eawähnt worn.
Politik.
Giuseppe Di Natale (Biagalistn) is im Juni 2004 zum Buagamoasta gwejt worn.
Powiat Gryficki

Da Powiat Gryficki (Landkroas Greifenberg i. Pom.) is a Powiat im Noadwestn vo da poinischn Woiwodschoft Westpommern. Vagleich aa de Stod Gryfice (Greifenberg).
Städt und Gmoana.
Da Powiat Gryficki umfosst insgsomt sechs Gmoana: drei Stod- und Landgmoana (SL) und drei Landgmoana (L):
Im Netz.
Homepage des Powiat (polnisch, deutsch)
Beziak Bellinzona

Da Beziak Bellinzona (dt.: Bezirk Bellinzona, , ehem. Landvogtei Bellenz) is a Vawoitungseihheit van Schweiza Kanton Tessin.
Kroas.
Da Beziak gliedad se in drei Kroas ("circoli"):
Kommunanzn.
De oanzige vabliemne Kommunanz van Distrikt Bellinzona is de Kommunanz Medeglia-Cadenazzo (BFS-Nr. 5391). Bis Meaz 2005 is se "Kommunanz Medeglia-Robasacco" gnennd worn und hod bis 31. Dezemba 2003 die BFS-Nr. 5020 gfiahd.
Midtfyns Festival

As Midtfyns Festival woa a Musifestival in Ringe af da dänischn Insl Fünen. As Festival hod vo 1976 bis 2003 stottgfundn und woa longe Zeit des zwoatgreßte Festival vo Dänemark noch'm Roskilde-Festival und oans vo de greßtn vo Noadeiropa. Im Vagleich zum Roskilde-Festival is a eha traditionejs Repertoire mid beweahtn Nama präsentiat worn.
Gschicht.
Festivalsgrinda woa da dänische Gostwirt Peter Færgemann (1947–1991), dea's Festival ofongs noch in seina Goststätte "Ryslinge Kro" im Ort Ryslinge (heit in da Faaborg-Midtfyn Kommune) stottfindn hod lossn, in dem Bands und Musika aus da fünischn Folkszene aftretn san. De Vaostoitung hod on Zualaf gwunna und hod in de 1980a Joarn iah Glonzzeidn ealebt, in dena's se teiweis iwa fimf Doge eastreckt hod und iwa hundad Bands aftretn san. Ois de US-amerikanische Sengarin und Songschreibarin Tracy Chapman 1989 ois Headlinerin aftretn is, woa's Festival mid 63.000 Gästn sogoa greßa ois des Roskilde-Festival. Donoch san de Bsuachazoihn kontinuiali zruckgonga, obglei af dänische Greßn und bekonnte intanationoie Nama gsetzt worn is. Nochdem Færgeman im Joar 1991 zwoa Dog noch da 16. Ausgob gstoam is, hod sei Witwe Nina Færgemann s Gschäft iwanumma. Se hod'n wiatschoftlichn Niedagong ned vahindan kenna und hod de Vaostoitung 2001 on an Spoatvarein Odense BK vakafft, dea's Festival scho noch zwoa valustreichn Joarn fia oan symbolischn Betrog weitavakafft hod. 2002 und 2003 hom no uma 20.000 Zuaschaua n Weg noch Ringe gfundn und fia 2004 wäan uma 14.000 zoihnde Festivalsgäste notwendig gwesn, um de Gwinnschwej z eareichn. Doch nua wenige Wochn voa da 28. Ausgob hod da neie Eingtuima n Bankrott vom Midtfyn Festival eaklean miassn. Da ehemolige Chef vom konkurriandn Roskilde-Festival, Leif Skov, hod se'n Niedagong foingdamoßn eakleat: „Da stete Weitavakaf hod's Festival mid seim Rumme und vaschiednsta Musi in olle meglichn Richtunga laffn lossn. Vui dovo hed ma on ondan Ortn im Lond ealem kenna.“ Ea hod's kloare Profij om Midtfyns Festival vamisst.
Seit'm Konkuas hom lokoie Kräfte de Festivalsszene in Ringe wieda z'belem vasuacht und hom 2006 s "Ringefestival" vaostoit. Mid ana Mischung aus bekonntn Nama und Amateurbands sowia 1500 Bsuachan hod's owa ned on de oidn Eafoige vom Midtfyns Festival oknipfn kenna.
Brauschenke

Brauschenke, Brauschänke oda Braukrug hod voa oim af'm Dorf a Schenke gezeichnt, de's ausgschenkte Bia sejbst brau'n hod deafn. Des bstehnde Braurecht hod ois sognennts Realrecht zum Grundstick sejbst ghead.
In da Stod is a soichs Onwesn aa Biahof gnennt worn.
Da Begriff hod se in an Nam vo zoihreichn Goststättn und af meist historischn Goststättnschuidan bis heit ghoidn.
L’Abergement-Clémenciat

L’Abergement-Clémenciat is a franzesische Gmoa mid Eihwohna (Stond: ) im Département Ain. Se is duach de Fusion vo de Gmoana L’Abergement und Clémenciat entstondn.
Geografie.
De Gmoa liegd om Fluss Chalaronne in da Bresse, uma 50 Kilometa neadli vo Lyon.
Arrondissement Condom

As Arrondissement Condom is a Vawoitungseihheit vom franzesischn Département Gers innahoib vo de Region Okzitanien. Vawoitungssitz (Untapräfektua) is Condom.
Es bsteht aus ejf Kantonen und 159 Gmoana.
Gmoana.
De Gmoana vom Arrondissement Condom san:
Gostraum

A Gostraum (dt.: Gastraum) is a Raum in oam Gebaide vom Gostgweab.
Definitiona.
Es gibt zwoa gebraichliche Vawendunga vom Begriff: A Gostraum im weitan Sinn is a Raum im Gästbereich, im Untaschied zu Raim, de nua'm Personoi zuagängli san, wia de Kuche oda de Wohn- und Afenthoitsraim fia's Personoi.
A Gostraum im engan Sinn is a Raum im Gästbereich, dea'm Afenthoit vo Gäst, owa ned'm Wohna und Schlofa dient, wia Speiseraim und Dogungsraim. In diesm engan Sinn wead da Gostraum vom Beheabeagungsraum untaschiedn. Fia'n Brondschutz gibt's Voaschriftn iwa's Voahondnsei vo Tian oda de Bschoffnheit vo Trennwänd.
Eingschoftn.
A wesntliche Eingschoft vo Gostraim is's, doss „olle raumfunktionejn Eingschoftn hia da Gstoitung untageordnt wean miassn“. Gostraim san dohea repräsntativ fia de Innaarchitektua vo iahra Zeid. De Funktiona vo Gostraim henga vo da Betriebsoat vo ana Goststättn ob: So gibt's Schonkraim oda Speisraim, Festsäj, Vaostoitungsraim (in historischn Gebaidn oft'n Boisoi oda'n Theatasoi) und weitane Afenthoitsraim wia etwa'n Raucharaum, Billardzimma oda Keglbohna. Kloane Goststättn vafuing oft nua iwa a Wiatsstubn ois Gostraum, mid Disch und Sitzglengheitn fia de Gäst sowia'm zmeist voagschriemna Buffet.
Wiatshaus

A Wiatshaus aa Wiatschoft, Gosthaus oda Gosthof (dt.: Gaststätte, engl.: "inn") is a Haisl, wosd wos z Essn und Dringa griagsd und ofd aa iwanochtn kosd. A gloans Wiatshaus is in Estareich a Beisl.
Im Untaschied zan klassischn Wiatshaus is a Hotel meahra af Iwanochtunga spezialisiad und a Restaurant af Speisn und Drangln. Da Untaschied is owa oft fliassnd.
Gschicht.
Wiatshaisa san in Eiropa woahscheinle vo de Rema eihgfiahd worn. Fian Ausbau vo de remischn Stroßn hods Stationa brauchd, um de Roasadn und eanare Ressa zun vasoang. Noch und noch san Wiatshaisa aa fia Rodsvasommlunga gnudzd worn, fia Festln und Feian wia Houzoadn und ois oigmoana Treff in da Gmoa.
As äidasde Gosthaus.
Nochn "Guiness Buach vo de Rekorde" is de "Wiatsstum Röhrl" z Eilsbrunn ba Rengschburg ois „äidasde duachgehad offane Gosthaus vo da Wejd“. Des hoassd, da Betrieb rennd seit anno 1658. Da Stiftskella vom Klosta St. Bäda z Soizburg moand ea warad as äidasde Wiatshaus in Middleiropa. Ea is anno 803 zan easchtn Moi gnennd worn. As Wiatshaus "Zum Riesen" z Miltenberg ois äidasdes Gosthaus vo Deitschland.
Mount Marcy

Da houche Mount Marcy is da hechste Beag vom US-Bundesstoot New York und da Adirondack Mountains sowia im Adirondack Park. Ea befindt se im Stodgebiet vo Keene, im Essex County. Mount Marcy is bnennt noch'm Gouverneur William L. Marcy, wejcha's Gebiet und sei Gipfe im friahn 19. Joarhundad eakundt hod.
Pirae

Pirae is a Gmoa mid uma 14.500 Eihwohna im Noadwestn vo da Insl Tahiti in Franzesisch-Polynesien, unmiddlboa estli vo Papeete. Iah Postleitzoih laudt 98716. Zua Infrastruktua ghean unta ondam a Regionoispitoi, a Moakt, a Postbiro und a Grundschui.
As Gmoagebiet umfosst 35 km² und steigt vom Meearesspiagl zum Inslinnan af a maximoie Häh vo 2066 M. ü. M. oo.
Yiyang (Luoyang)

Da Kroas Yiyang () ghead zum Vaoitungsgebiet vo da beziaksfrein Stod Luoyang in kinäsischn Provinz Henan. Ea hod a Fläch vo 1666 km² und zejt uma 670.000 Eihwohna (Stond: 2003). Sei Haptort is de Groußgmoa Chengguan ().
Administrative Gliedarung.
Af Gmoaebene setzt se da Kroas aus sechs Groußgmoana und ejf Gmoana zam.
Rohoschtschi

 (ukrainisch ; russisch /) is a Doaf im ukrainischn Oblast Tschernihiw mid 86 Eihwohna (2001).
Geografie.
Rohoschtschi befindt se im Rajon Tschernihiw und gheat zua Landrodsgmoa vom 8 km estli liengdn Doaf Dowschyk (). Rohoschtschi liegt noh vo da Feanstroß M 01/ E 95 zwischn Ripky im Noadn und'm 24 km sidli glengna Oblastzentrum Tschernihiw.
Berihmdheitn.
Am End vom 16. Joarhundad is in Rohoschtschi da Ataman vo de Saporoga Kosakn Iwan Mychailowytsch Sulyma zua Wejd kema.
Saint-Loup (Tarn-et-Garonne)

Saint-Loup (okzitanisch: Sent Lop) is a franzesische Gmoa im Département Tarn-et-Garonne in da Region Okzitanien (voa 2016: Midi-Pyrénées). De Eihwohna (Stond: ) zejnde Gmoa liegt im Arrondissement Castelsarrasin und is Tei vom Kanton Garonne-Lomagne-Brulhois (bis 2015: Kanton Auvillar). De Eihwohna wean "Lupéens" gnennt.
Geografie.
Saint-Loup liegt uma 23 Kilometa sidestli vo Agen on da Garonne, in de hia da Arrats mindt. Umgem wead Saint-Loup vo de Nochboagmoana: Golfech im Noadn, Espalais im Ostn und Noadostn, Auvillar im Sidn und Ostn, Saint-Cirice im Sidn und Sidwestn sowia Donzac im Westn.
Júcar

Da Júcar (Valencianisch: Xúquer) is a Fluss im Sidostn vo Spanien. Ea hod a Läng vo 497,5 km und duachfliaßt de Provinzn: Cuenca, Albacete und Valencia, bevoara bei Cullera in's Middlmeea mindt.
Zuafliss.
Sei Haptzuafliss san:
Dreimal Wunderbare Muttergottes (Favoriten)

De Kiach'n Zur Dreimal Wunderbaren Muttergottes is a römisch-katholische Kiach'n im 10. Weana Beziak Favoritn in da Buchengåss'n 108. Se is seit'n 1. Novemba 2015 a Filial-Kiach'n in da Pfoa Göttliche Barmherzigkeit (Königin des Friedens). Zu dera Pfoa g'höa'n aa no de Katharina von Siena und de Antonskiach'n dazua.
G'schicht und Bau.
In da Zeit vua'm Eascht'n Wödkriag håt's auf'n Gebiet vom heitich'n 10. Beziak nua de zwaa Pfoa'n Keplerkiach'n und Antonskiach'n geb'n, de wo mitanaund rund 160.000 Katholik'n zum betreu'n g'håbt hau'm. Drum san Notkiach'n baut wua'n, zu denan a 20 m² große, da Mater Ter Admirabilis g'weichte Kapöi'n g'heat håt, und zwoa genau duat'n, wo heit de Kiach'n steht. Z'eascht woa des da Gebetsraum von ana Untakunft füa valossane Madln, de wo von ana Gräfin Wenckheim g'stiftet wua'n is. Weu owa scho in de 1930ga-Jahrln de Kapöi'n füa de B'suacha z'klaa woa, is 1932 a Vagressarung g'måcht wua'n.
Owa scho 1933 woa da Bau wiedarum z'klaa und aa scho recht hinich, drum woa'r a neiche Kiach'n nimma zum vameid'n. Weu'l a kompletta Bau z'teia woa, is de neiche Kiach'n stücklweis' baut wua'n. Da'r Architekt Robert Kramreiter håt oiso z'eascht amoi den Raum uman Altar ois Zwisch'nlösung aufbaut und aum 26. Novemba 1933 håt da Kardenäu Theodor Innitzer den eascht'n Teu eig'weicht. Da zweite Bauteu, nämli des restliche Kiach'nschiff und da Tuam san daunn owa z'wengan Göid nimma megli g'wes'n. Aum 1. Mai 1942 is trotzdem des klaane Bauweak zua Pfoakiach'n Dreimal Wunderbaren Muttergottes eahob'n wua'n.
Aum End vom Zweit'n Wödkriag (Februar 1942) is de Kiach'n, de wo im Untag'schoss an Vabaundsplåtz g'håbt håt, duach an Bomb'ntreffa stoak beschädicht wua'n. Und im April 1945 håt's daunn Plündarungan und Zastörungan duach de Russ'n, owa'r aa duach Eiheimische, geb'n. 1948 san duach an stoak'n Hagel des repariate Dåch und de neich'n Fensta no amoi zasteat wua`n. De gaunz'n Ausbessarungan san eascht 1953 featich g'wes'n.
1971 san daunn a weitare Ausbau, Sanierungan und aundare Ändarungan eafoigt und 1973 håt de Kiach'n a'r Orgel ktiagt.
Provinz Ascoli Piceno

De Provinz Ascoli Piceno (ital.: Provincia di Ascoli Piceno) is a italienische Provinz vo da Region Marken. Haptstod is Ascoli Piceno. Se hod 210.066 Eihwohna in 33 Gmoana af ana Fläch vo 2.087,74 km² (Stond: 31. Dezemba 2015)
De Provinz grenzt im Noadn on de Provinz Fermo, und im Noadwestn on de Provinz Macerata, duach de oanzige kloane Gmoa Castelsantangelo sul Nera, in da apenninischn Beagkettn gnennt: Monti Sibillini, im Ostn on de Adria, im Sidn on de Abruzzen (Provinz Teramo) und Latium (Provinz Rieti) und im Sidwestn on de Umbrien (Provinz Perugia).
Fia iahre Vadienste im Partiskompf weahnd'm Zwoatn Wejdkriag is de Provinz mit der Medaglia d’oro al valor militare auszeichnt.
Im Joar 2004 is de neigschoffne Provinz Fermo ausgliedat woan, de mid de Woihn zum Provinzrod 2009 voi funktionsfähig worn is.
Provinz Fermo

De Provinz Fermo (ital.: Provincia di Fermo) is de fimfte Provinz in da Region Marken. De Haptstod hoaßt Fermo. De Provinz is 2004 gsetzli eihgfiaht worn. Im Juni 2009 hom de easchtn Woihn zum Provinzrod stottgfundn. De Provinz Fermo schliaßt 40 Kommunen (Gmoana) eih, hod 175.000 Eihwohna und a Fläch vo 860 km² (Stond: 31. Dezemba 2015.
As Gebiet vo da Provinz Fermo grenzt im Noadn on de Provinz Macerata und hod vo 1861 bis 2004 zua Provinz Ascoli Piceno ghead.
Kalimantan Utara

Kalimantan Utara (Noadkalimantan, dt.: "'Nordkalimantan) is a Provinz vo Indonesien. Se is 2012 nei gschoffn worn, indem ma's Gebiet vo da Provinz Kalimantan Timur otrennt hod.
Geografie.
De Provinz liegt im Noadostn vo da Insl Borneo. Zu iah ghean de Regiarungsbeziake ("Kabupaten") Bulungan, Malinau, Nunukan, Tana Tidung und de Stod Tarakan. Haptstod is Tanjung Selor im Regiarungsbeziak Bulungan.
Kalimantan Utara hod a Fläch vo 72.567 km² und 738.163 Eihwohna und somid a Bevejkarungsdichtn vo 10 Eihwohna/km².
Unendlizeichn

As Unendlizeichn (∞) is a mathematischs Zeichn, mid dem Unendlikeit symbolisiat wead. In da Bedeitung ois unendli grouße Zoih is's 1655 vom englischn Mathematika John Wallis eihgfiaht worn. In da modeana Mathematik wead's Unendlizeichn voa oim zua Bschreibung vo Grenzweatn bei Foing und Reihn eihgsetzt. Ois Symboi wead's mid iwatrongna Bedeitung aa außahoib vo da Mathematik vawendt.
Vawendung.
In da modeana Mathematik wead's Unendlizeichn voa oim vawendt, um potentieje Unendlikeit doaz'stejn. Strebt a Foig vo Zoihn formula_1 geng an Grenzweat formula_2, so wead da Sochvahoit duach
formula_3
notiat. Dobei symbolisiat formula_4, doss de natialiche Zoih formula_5 beliabig grouß wean soi. As Unendlizeichn sejbst stejt dobei owa koa natialiche Zoih doa. A Reih, oiso a unendliche Summe vo de Glieda vo ana Foig, wead entsprechnd duach
formula_6 
notiat. Fia reelle Zoihnfoing wead a bstimmte Divergenz definiat und ma schreibt donn
formula_7.
Entsprechnd wead a noch om unbschränktn Intavoi reella Zoihn mid formula_8 bezeichnt. In da Integrairechnung wean aa uneingntliche Integrai vo da Foarm
formula_9
oogschaugt. Bstimmte Divergenz ko aa noch formula_10 eafoing und dohea gibt's aa noch untn oda beidseitig unbschränkte Intavoi und entsprechnde Integrai. In da Topologie wead aa a Eaweitarung vo de reelln Zoihn um de zwoa Element formula_11 und formula_10 oogschaugt, in dea nacha bstimmte diveagente Foing emfois konveagian. Mid
formula_13
wead aa de Supremumsnorm vo ana (bschränktn) Funktion bezeichnt, wejche ois Grenzweat vo da Lp-Norma fia formula_14 entsteht.
Symbolik.
As Zeichn ∞ wead mid untaschiedlichn Bedeitunga aa außahoib vo da Mathematik vawendt, unta ondam ois Symboi fia
Ois Marknzeichn wead's beispuisweis bei da Lautsprechamarkn Infinity, da Automarkn Infiniti und da Software Microsoft Visual Studio vawendt. Es findt se aa im Label ♾ fia sairefreis und domid long hoitboars Bobia.
Objektive z. B. in da Fotografie miassn mid da Entfeanungseihstejung schoarf gstejt wean. De axioie Eihstejung relativ zua Fuimebene valafft dobei ned linear zua Objektentfeanung. Fia grouße Distanzn (obhängig vo da vawendtn Brennweitn) muass ned meah recht präzis eihgstejt wean, do de Weat eng beianonda lieng. Ob ana bstimmtn - vo da Objektivkonstruktion obhänging - Entfeanung wean olle Objekt gleichzeidig ois schoarf empfundn. De Eihstejung is af Objektivn meist mid Unendli (formula_15) markiat.
Kodiarung.
As Unendlizeichn wead in Computasystema foingdamoßn kodiat:
Obwondlunga vom Unendlizeichn san foingnde Zeichn:
Hispanophonie

Hispanophonie is de Bezeichnung fia'n spanischsproching Raum. Da Begriff is analog vo da Bezeichnung Frankophonie fia'n franzesischsproching Raum buidt. Im Gengsotz zua "Frankophonie" is de "Hispanophonie" koa politischs Konzept, sondan umfosst olle Sprecha vom Spanischn.
De "Hispanophonie" umfosst foingde Stootn und Gebiete:
Spanisch ois Omtssproch (in Klomman Ozoih vo de Muadasprochla):
Bač

Bač (ungarisch: Bács; dt.: Batsch) is a Stod in da Vojvodina in Serbien und Sitz vo da gleichnaming Gmoa. Noch da Voikszejung vo 2002 hod's 6087 Eihwohna gem. Bač is 62 km vo Novi Sad, 140 km vo Belgrad und 120 km vo Subotica entfeant.
Carnation

Carnation (engl.: "De Nelkn") is a Schweiza Rockband.
Bandgschicht.
De Bänd is im Joar 2000 mid fimf Mitglieda grindt worn.
2003 is iah easchts Oibum Good Morning Evening easchiena. Mid de zwoa Songs: "Finally here" und "Boy from another galaxy" hod de Bänd easchtmois nationale Bekonntheit ealongt. De beidn Songs san vo de lokoin Radiosenda imma wieda gspuit worn.
Noch da Trennung vo iahm Leadsenga, hod se de jetzt no via-kepfige Bänd af Richtung Schwedn afgmocht, um duat iahre neien Songs afz'nemma. De im Meaz 2005 otretne Reise in an Noadn hod Eafoig zoagt und no im sejm Joar is's zwoate Oibum Waxy's Little Sister easchiena.
In de foingdn Joar hod's de Bänd imma meah ins Auslond zong. Mid Gigs in England (Liverpool) und de USA (New York City), hod de Bänd Eafoahrunga sommln und se da Wejd a weng presentian kenna. Im Fruahjoar2011 is de Bänd afglest worn.
Metropolitan Borough of Wandsworth

Da Metropolitan Borough of Wandsworth woa a Beziak im Boiungsraum vo da britischn Haptstod London mid'm Status vo om Metropolitan Borough. Ea hod vo 1900 bis 1965 existiad und is im Sidwestn vo da ehemoiing Grofschoft County of London gleng.
Gschicht.
Da Beziak is aus de z'voa eingständing Civil parishs: Clapham, Putney, Streatham, Tooting Graveney und Wandsworth entstondn. De Gmoana hom ob 1855 zan Eihzugsgebiet van Zweckvabond Metropolitan Board of Works ghead. 1889 san's zan neien County of London glongd, ejf Joar spada san's za om Metropolitan Borough zammgfossd worn.
Ba da Grindung vo Greater London im Joar 1965 is aus da Fusion vo da Metropolitan Boroughs Battersea und Wandsworth da London Borough of Wandsworth entstondn. De Stodtei Clapham und Streatham san jedoch mid'm London Borough of Lambeth fusioniad worn.
Statistik.
De Fläch hod 9110 acres (36,87 km²) bedrong. De Voikszejunga hom foingde Eihwohnazoihn eagem:
Friahare Gebiete zammgfossd:
Metropolitan Borough:
Lund (Gmoa)

Lund is a Gmoa (schwedisch: "kommun") in da sidschwedischn Provinz Skåne län und da historischn Provinz Schonen. Da Haptort vo da Gmoa is Lund. Se guit ois de Gmoa mid'm steakstn Bevejkarungszuawochs vo Schwedn.
Orte.
Foingde Orte san Ortschoftn ("tätorter"):
Log.
De Gmoa Lund hod koan Zuagong zum Meea. Se grenzt on foingde Nochboagmoana:
Politik.
In da Woihperiod 2006–2010 is da Rod vo da Gmoa Lund ("kommunfullmäktige") vo ana Biagalichn Meahheit aus Konservativen, Zentrum und Liberoin regiat worn. Seit da Woih vo 2014 werd da Gmoarod vo ana Mindaheitsregiarung, bstehnd aus Sozioidemokratn, Greane und da Feministischn Initiative (bis Heabst 2015 aa Vänsterpartiet), gfiaht.
Quantitatives Management

Da Begriff quantitatives Management bedeit de Owendung vo mathematischn, rationoin Methodn bei da Entscheidung iwa de Zammsetzung vo om Aktienportfolio oda Investmentfond. Dobei werd vasuacht, quajitative und subjektive Entscheidunga duach'n Eihsotz und de Integration vo objektivn Kriterien aus'm Prozess vo da Ologentscheidung meglichst ausz'klomman. Um des Zui z vawiaklichn wean haifig mathematische Algorithmen innahoib vo om Rechnamodej und -programm eihgsetzt, des iwa diese a meglichst optimois Portfolio eamiddlt.
Voatei und Nochtei.
Fiasprecha vom Eihsotz vo dene quantitativn Methodn nenna unta ondam de rasante Zuanohm vo da wejdweitn Datnbständ ("Datnflut") und Informationsdichte ois Ausgongspunkt fia diese Osätz, do automatisiate Rechnaprogramme an Iwablick iwa meah Parameta behoitn kenna ois a menschlichs Individuum. Emfois vanochlässing de Methodn menschliche Emotiona, de in friahran Zeidn oft aa Basis fia "Spekulationsblosn" woan.
Kritika higeng nenna grod diese Emotiona ois entscheidndn Faktoa, dea in da Vagongaheit zu de eagebnissteakstn Portfolios gfiaht hod. Emfoiss schoffn es quantitativ vawoitete Fonds oft ned de Performance traditionej vawoiteta Produkte z eareichn oda goa z iwabietn (schau aa: Alphafaktor).
Dynastie

A Dynastie ( ‚Heascha‘; engl. "dynasty") moant uaspringle a Foige vo Heaschan aus da sejm Famij. Des san voa oim Heaschagschlachta, de wo si fia lengare Zeid an da Mocht hoidn. Da Begriff wead owa aa fia Odlsgschlachta vawendt, wia beispuisweis fia de Thurn und Taxis.
Heit sogt mas aa fia eihflussreiche Groussfamijn, wia beispuisweis fia Untanehmafamijn wia de Flicks, de Bahlsens, de Quandts oda fia Politikafamijn wia de Kennedys.
Im klassischn Sinn redd ma vo oana Dynastie eascht dann, wann mindastns drei Kini aus da sejm Groußgamij afananda foign.